אומנויות לחימה

אמנויות לחימה היא יכולת של סגנון לחימה מסוים ולא יכולת לחימה כללית – היא מייצגת את ההבדל בין ברסרקר נורדי למתאבק רומאי או לנינג'ה יפני. דירוג היכולת מגדיר את המומחיות של הדמות בעוד שהסגנון עצמו מוגדר על ידי טכניקות, אופציות ובונוסים שונים אשר הדמות יכולה להשיג במהלך המשחק בזיעת אף ומאמצים (והשחקן במשחק דמות ו-XP באישור המנחים).

### **העלאת רמת ביכולת אומנויות לחימה**

על מנת להעלות את רמת היכולת אומניות לחימה יש לפעול לפי השלבים הבאים:

ראשית, על הדמות לענות על הדרישות המקדימות

1. לפחות טכניקה אחת מכל רמה קיימת (למשל, על מנת להעלות אומנויות לחימה מרמה 2 לרמה 3, על הדמות להיות בעלת לפחות טכניקה אחת מרמה 1 וטכניקה אחת מרמה 2).
2. מורה ברמה המתאימה (לפחות רמה אחת מעל דרגת הדמות הלומדת).
3. שותף פעיל אחד לפחות לאימונים.

לאחר שהדמות עונה על הדרישות הללו, על השחקן לשלוח מייל המתאר בצורה מפורטת את האימונים עם שותפיו. לאחר מכן ניתן לעקוב אחר החוקים הרגילים להעלאת יכולת. זמן הלימוד עשוי להשתנות בעקבות גורמים כמו השקעה בלימוד, נוכחות המורה והרמה של היכולת אליה מנסים להגיע, על פי שיקול המנחים.

דמות רשאית לקנות טכניקות באומנות לחימה כפי שהייתה קונה רמות ביכולת. כמו עם יכולות, יש צורך באישור המנחים על מנת לקנות טכניקות בעזרת XP. מכיוון שלמרבית הטכניקות יש דרישות קדם, יש לוודא שהדמות עונה עליהן לפני שהיא רוכשת טכניקה חדשה. דמות יכולה ללמוד רק טכניקות ברמה של יכולת אומנויות הלחימה שלה או נמוך יותר (מספר זה *לא* *כולל* בתוכו התמחות). אין מגבלה למספר הטכניקות שדמות יכולה ללמוד, כל עוד הן מהרמה המתאימה והיא עונה על הדרישות של כולן.

ישנן אומנויות לחימה משניות כמו קלייבסקאר או איסקאקו. אומנויות אלו אינן התמחויות, אלא מאגרי טכניקות שונים מהמאגר הנגיש לכולם

הדרישה להתמחויות אינה תקפה באומנויות לחימה, על מנת להעלות אומנויות לחימה לרמה 4 או 5 יש לקנות שתי אומנויות לחימה בכל רמה לפניה.

העלות של קנייה של טכניקת לחימה בנקודות חופשיות היא מספר הרמה שלה.

העלות ללמידת טכניקה חדשה היא 4,4,8,12,16 נקודות נסיון בהתאמה.

### **חוקים כלליים**

טכניקות אינן יכולות על טבעיות. ככאלה, טכניקה המתנגשת בצורה ישירה מול כוח על-טבעי (מתת רוחות, דיסציפלינה ערפדית וכו') נכשלת ללא קשר לדירוגים. לדוגמה, טכניקה המעצימה אחיזה תמיד תיכשל מול יריב בעל יכולת על טבעית להשליך מעל עצמו יריבים.

אם מספר טכניקות שונות מעניקות תוסף מספרי לאותו הדירוג (לדוגמה, הדיפה משופרת והדיפה מושלמת המוסיפות לדירוג ההגנה הפיזית), התוספים אינם מצטברים ורק התוסף הגבוה משפיע (אלא אם נכתב במפורש אחרת בתיאור הטכניקה).

ניתן לחלק טכניקות על פי שני סוגים - טכניקות פאסיביות וטכניקות אקטיביות. טכניקה פאסיבית אינה דורשת הפעלה ונותנת לרוב בונוס קבוע המעצים יכולות אחרות של הדמות. לעומתן, טכניקות אקטיביות דורשות הפעלה והכרזה, בדומה למתנות שיש להפעיל. אם יש צורך בדירוג בו פועלת טכניקה, הוא מחושב על ידי דירוג התכונה הרלוונטית ועוד דירוג אומנויות הלחימה של הדמות.

דמות אינה רשאית להשתמש בטכניקות מחוץ לתורה, אפילו אם זמן הפעולה שלהן מיידי. במהלך תורה, דמות רשאית להשתמש בטכניקות עם זמן פעולה מיידי ללא הגבלה, אבל אלא אם יש לדמות מספר פעולות בסיבוב, היא יכולה להשתמש רק בטכניקה אחת הדורשת פעולה במהלך הסיבוב.

#### **סגנונות לחימה**

בכל תחילת סיבוב, כל דמות שמשתתפת בקרב צריכה להכריז על סגנון לחימה. הסגנונות הם:

* לחימה הגנתית – הדמות מוותרת על היכולת שלה לתקוף בסיבוב הנוכחי, ובתמורה מקבלת 2+ לדירוג ההגנה הפיזית שלה נגד יריב אחד. מספר טכניקות מאפשרות לדמות במצב לחימה הגנתי לתקוף, אבל מלבדן היא לא רשאית לתקוף בשום דרך.
* לחימה מאוזנת – הדמות רשאית להלחם כרגיל, היא לא מקבלת אף מחסר או תוסף בעקבות סגנון הלחימה שלה
* סגנונות נוספים - לחלק מהדמויות יש גישה לסגנונות לחימה נוספים, לרוב בעזרת לקיחת הטכניקה המתאימה (לדוגמה, הטכניקה התקפה מלאה). סגנונות אלו עדיין פועלים על פי החוקים של סגנונות לחימה.
* אלא אם היא הכריזה אחרת, בסיבוב הראשון של הקרב דמות נלחמת במצב מאוזן, אלא אם לדמויות היה זמן להתכונן לקרב והשחקן הכריז על סגנון לחימה. לאחר שנבחר סגנון הלחימה, רשאי השחקן לפעול כראות עיניו.
* לא ניתן לשנות את סגנון הלחימה עד הסיבוב הבא, גם אם לדמות גישה לפעולות נוספות בעזרת קסם או יכולות אחרות.

#### **הפתעה בקרב**

כאשר הדמות מופתעת לחלוטין – כלומר לא חשדה בהתקפה לפני שזו הגיעה – הדמות נחשבת לבעלת דירוג הגנה פיזי של 0 כלפי התוקף בסיבוב הקרב הראשון. לאחר מכן היא לא סובלת ממחסרים נוספים.

כאשר הדמות דרוכה ומחפשת התקפה כנגדה אך איננה יכולה להבחין בתוקף או בהתקפה – התוקף מקבל תוסף 3 להתקפה כנגד אותה הדמות.

דמות איננה יכולה להתקיף יריב שאיננה מודעת לקיומו, עם זאת היא יכולה להתקיף באורח רנדומלי את הסביבה ולקוות לפגוע במשהו במחסר 5 לדירוג ההתקפה, בהנחה שיש שם משהו לפגוע בו.

### **אומנויות לחימה מיוחדות**

קלייבסקאר

סובאק קה

## טכניקות לחימה כלליות

הטכניקות המופיעות להלן הינן טכניקות הפתוחות לכל הדמויות באשר הן, ומתבססות על דברים שדמויות יכולות ללמוד לבדן או תחת מורה אנושי או גארו.

### טכניקות רמה 1

**התקפה מלאה**

דרישות מקדימות: אין

השפעה: הדמות מקבל 2+ להתקפת קפא"פ במחיר 2- לדרוג ההגנה בסיבוב זה

**טעינה מהירה**

דרישות מקדימות: אין

השפעה: הדמות יכולה לטעון נשק טווח מבלי לבזבז את הפעולה שלה בתור זה. במקרה והנשק דורש יותר מפעולה אחת לטעינה, הטעינה דורשת פעולה אחת פחות.

**סימון פגיעה**

דרישות מקדימות: אין

השפעה: בהתקפות שאינן עם נשק חם, הדמות רשאית לקבוע את כמות הנזק המדויקת שתגרם, בין 0 לנזק המקסימלי שהיא מסוגלת לגרום לו.

**שומר הראש**

דרישות מקדימות: אין

זמן הפעלה: פעולה

השפעה: הדמות יכולה לחסום בגופה התקפה אחת על דמות אחרת שנמצאת בטווח התנועה שלה, כל עוד היא מודעת להתקפה הזאת. הדמות לא יכולה להתחמק מההתקפה אותה היא חוסמת, ונפגעת ממנה אוטומטית.

### טכניקות רמה 2

**ברוטאליות**

דרישות מקדימות: התקפה מלאה

השפעה: כאשר הדמות נלחמת במצב התקפה מלאה, היא גורמת נקודת נזק אחת נוספת בשל פראות התקפותיה.

**הדיפה משופרת**

דרישות מקדימות: אין

השפעה: כאשר הדמות במצב הגנה מלאה, היא מקבלת תוסף 3 להגנה כנגד אויב אחד במקום התוסף הרגיל שלה.

**התקפת נגד**

דרישות מקדימות: הדיפה משופרת

השפעה: כאשר הדמות במצב הגנה מלאה והצליחה להתחמק מהתקפה פיזית, היא רשאית לבצע התקפת נגד בדירוג ההתקפה הבסיסי שלה (תכונה + כשרון + התמחות). הטכניקה לא מעניקה לדמות פעולה חופשית, אלא רק התקפת נגד אחת ורק כנגד אויב שתקף אותה.

**הסטה**

דרישות מקדימות: אין

זמן הפעלה: פעולה אחת

השפעה: הדמות מפחיתה 4 מהנזק של ההתקפה הבאה שפוגעת בה. לא ניתן להפעיל טכניקה זו בזמן שהדמות במצב הגנה מלאה. ניתן לבצע הסטה רק בעזרת נשקים קרים ולא כנגד נשקי חם.

**לחימה בשתי ידיים**

דרישות מקדימות: אין

השפעה: כאשר הדמות תוקפת, היא רשאית לבצע שתי התקפות במקום אחת. אם הדמות מסוגלת לפעול יותר מפעם אחת בסיבוב, בכל פעולה היא רשאית להחליט אם לתקוף אם שתי ידיים או לא. כאשר דמות נלחמת עם שתי ידיים, היא סובלת ממחסרים להתקפה ולנזק (דמויות עם היתרון Ambidexterity חסרות יד חלשה ולכן סובלות ממחסרים קלים יותר). כלי נשק חמים אינם סובלים ממחסר לנזק כאשר משתמשים בהם בשתי ידיים, אבל יש צורך בכוח 3 על מנת לירות בשני אקדחים, 4 בשביל שני אקדחים כבדים ו6 על מנת להלחם עם שני תת מקלעים. לא ניתן להשתמש בטכניקה זו על מנת להלחם עם שני רובים הגדולים מתת מקלע, מכיוון שהאורך והמשקל שלהם הופכים את צורת הלחימה ללא אפקטיבית

**לחימה מעמדה נחותה**

דרישות מקדימות: אין.

השפעה: הדמות לא סובלת ממחסרים לפעולות בקרב שנובעות מעמדה נחותה לעומת היריב, לדוגמה לחימה במעלה גבעה או על רצפה לא יציבה.

**שומר הראש המשופר**

דרישות מקדימות: שומר הראש

השפעה: כאשר הדמות משתמשת בטכניקה שומר ראש, היא מקבלת 2 נקודות ספיגה נגד ההתקפה שהיא חוסמת בגופה.

### טכניקות רמה 3

**הדוף דקור**

דרישות מקדימות: הדיפה משופרת, התקפת נגד

השפעה: כאשר הדמות במצב הגנה מלאה, היא רשאית לבצע התקפת נגד כנגד כל יריב שפספס אותה.

**הדיפה משולשת**

דרישות מקדימות: הדיפה משופרת.

השפעה: כאשר הדמות במצב הגנה מלאה, היא מקבלת תוסף להגנה כנגד שלושה אויבים במקום אויב בודד.

**לחימה בתנאים מגבילים**

דרישות מקדימות: לחימה מעמדה נחותה.

השפעה: הדמות לא סובלת ממחסרים כתוצאה מלחימה בשטח קטן או צפוף.

**מהירות הצפע**

דרישות מקדימות: אין.

השפעה: הדמות מקבלת בונוס 2 קבוע ליוזמה.

**שליפה מהירה**

דרישות מקדימות: אין

השפעה: הדמות יכולה לשלוף נשק שהיה מוכן עבור שליפה מהירה מבלי לבזבז את הפעולה שלה באותו התור.

**מוכן ומזומן**

דרישות: טעינה מהירה

השפעה: לאחר פעולת ירי בקשת, הדמות רשאית לשלוף חץ נוסף ולדרוך את הקשת, ולקבל תוסף 5 ליוזמה בסיבוב הבא כל עוד היא יורה בקשת בסיבוב הזה.

**פעמיים כי טוב**

דרישות: מוכן ומזומן

השפעה: הדמות רשאית לירות שני חצים בפעולה אחת במחסר של 3 לנזק עבור כל אחד מהם. לא ניתן להשתמש בטכניקה "פעמיים כי טוב" ובטכניקה "מוכן ומזומן" במקביל.

**הסטה משופרת**

דרישות מקדימות: הסטה

השפעה: הדמות רשאית לבצע הסטה פעמיים בסיבוב.

### טכניקות רמה 4

**הסטת כדורים**

 דרישות מקדימות: הסטה משופרת

השפעה: הדמות יכולה להסיט כדורים.

**דיוק הפגיעה**

דרישות מקדימות: סימון הפגיעה.

השפעה: הדמות מקבלת תוסף 1 לנזק בכל ההתקפות שלה.

**הדיפה מושלמת**

דרישות מקדימות: הדיפה משולשת

השפעה: כאשר הדמות במצב הגנה מלאה, התוסף שהיא מקבלת להגנה עולה ל5.

**הדיפת חצים**

דרישות מקדימות: הדיפה משולשת.

השפעה: כאשר הדמות במצב הגנה מלאה, התוסף שהיא מקבלת להגנה תקף גם מול נשק טווח שאינו נשק חם.

**טכניקת החומה הבצורה** (הדיפה כללית)

דרישות מקדימות: הדיפה מושלמת.

השפעה: כאשר הדמות במצב הגנה מלאה, התוסף להגנה תקף כנגד כל אויב שתוקף אותה באותו הסיבוב, כל עוד היא מודעת להתקפה והתוסף שלה להגנה תקף כנגד סוג ההתקפה.

**בכל מחיר**

דרישות מקדימות: ברוטליות

השפעה: כאשר הדמות במצב התקפה מלאה, היא מקבלת תוסף 4 להתקפה ומחסר 6 לחמיקה.

**מהירות כנפי יונק הדבש**

דרישות מקדימות: מהירות הצפע

השפעה: הדמות מקבלת בונוס 5 קבוע ליוזמה. תוסף זה מחליף את הבונוס מטכניקת מהירות הצפע.

### טכניקות רמה 5

**הדיפת כדורים**

דרישות מקדימות: טכניקת החומה הבצורה, הדיפת חיצים

השפעה: כאשר הדמות במצב הגנה מלאה, התוסף להגנה תקף גם מול נשק חם.

**ההולך בין הטיפות**

דרישות מקדימות: הדיפת כדורים.

השפעה: הדמות רשאית לשלם נקודת כוח רצון כדי לקבל את התוסף מההגנה המלאה שלה גם כאשר היא במצב לחימה מאוזן.

**טכניקת מערבולת הניבים (התקפה כללית)**

דרישות מקדימות: ברוטאליות, לחימה בשתי ידיים

השפעה: הדמות מסתערת מרחק השווה לדירוג התנועה הבסיסי שלה ותוקפת כל מטרה שנקרית על דרכה פעם אחת בעזרת דירוג ההתקפה הבסיסי שלה. לא ניתן להעצים טכניקה זו בעזרת טכניקות אחרות. לא ניתן להשתמש בפעולות נוספות מכל סוג בסיבוב בו הדמות השתמשה בטכניקת מערבולת הניבים. כל מכה ברצף שהדמות מבצעת בעזרת הטכניקה הזו מבוצעת עם יד אחרת, כך שאם לדמות יש נשק רק ביד אחת, היא תוכל להשתמש בו רק בהתקפות שמתבצעות בעזרת היד הזו.

**טכניקת הנמר הפראי**

דרישות מקדימות: מערבולת הניבים, מהירות כנפי יונק הדבש, טכניקת החומה הבצורה.

משך הפעלה: מיידי

השפעה: הדמות רשאית לשלם נקודת כוח רצון זמנית בתמורה לפעולה נוספת בסיבוב.

ישנם טכניקות נוספות שאינן נחלת הציבור.

טכניקות אלו הם טכניקות שקיימות אצל דמויות שונות בעולם, NPC's ואחרים, לא ניתן לרכוש אותם באופן רגיל אלא נדרש אישור ממנחי העל..